72. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Η-30028/497 της 9/14 Δεκ. 1977 (ΦΕΚ Β΄ 1290) Περί διεθνούς διακριτικού σήματος ελληνικών αυτοκινήτων. Σύμφωνα με τις διατάξεις της παρ. 2 του άρθρ. 91 του Κώδικος Οδικής Κυκλοφορίας, που κυρώθηκε με το Νόμ. 614/1977 «περί κυρώσεως του Κώδικος Οδικής Κυκλοφορίας» (ΦΕΚ 167/Α΄/1977), αποφασίζουμε: Καθορίζουμε ως ακολούθως τα σχετικά με την κατασκευή και την τοποθέτηση του διεθνούς διακριτικού σήματος των ελληνικών αυτοκινήτων που εξέρχονται στο εξωτερικό: Σελ. 262,9526 Τεύχος -Σελ. 1.Το σήμα αποτελείται από τα λατινικά στοιχεία «GR.». Τα στοιχεία αυτά είναι μαύρου χρώματος, εκτυπώνονται σε φόντο λευκό, ελλειψοειδούς σχήματος, κατά τον οριζόντιο άξονα, με τις εξής ελάχιστες διαστάσεις:      Ύψος ελλείψεως 11,5 εκατοστά. Πλάτος ελλείψεως 15,5 εκατοστά. Ύψος στοιχείων 8 εκατοστά. Πλάτος στοιχείων 4 εκατοστά. Πάχος στοιχείων 1 εκατοστό. Το σήμα μπορεί να είναι και μεγαλυτέρων διαστάσεων, θα πρέπει όμως όλες οι μεταξύ των διαστάσεων, αναλογίες να τηρούνται. 2.Το διακριτικό αυτό σήμα τοποθετείται στο πίσω μέρος και όσο γίνεται πιο κάθετα στο διαμήκη άξονα του αυτοκινήτου με επιτρεπόμενη απόκλιση του άνω μέρους του, ως προς το κάθετο στο διαμήκη άξονα επίπεδο μέχρι 30 ο , κατά τη φορά κινήσεως του αυτοκινήτου και μέχρι 15 ο , κατά την αντίθετη φορά, ώστε να διαβάζεται εύκολα. Το κατώτερο άκρο του σήματος αυτού πρέπει, εφ’ όσον λόγοι τεχνικοί ή εφαρμογής δεν το αποκλείουν, να απέχει τουλάχιστο 0,30 μέτρα από το έδαφος, το δε ανώτερο άκρο να μην υπερβαίνει το ύψος του 1,20 μέτρα, από το έδαφος. Η απόφαση αυτή να δημοσιευθεί στην Εφημερίδα της Κυβερνήσεως και να αρχίσει να εφαρμόζεται από της δημοσιεύσεώς της. 21.Ε.ι.72 Κώδικας Οδικής Κυκλοφορίας 